Kgoro ya Temo e sepetša Molao wa go bitšwa Genetically Modified Organisms Act, 1997.
go fa merwalo ya di-GMO maemo ao a di swanetšego.
Nyakišiša gore ke mohuta ofe wa tumelelo wo o o nyakago gomme o tlatše foromo ya maleba.
Romela kgopelo gammogo le palo ya dikhopi tša maleba go Mongwadiši wa di-GMO.
Romela le khopi ye nngwe ya kgopelo, ye e se nago le tshedimošokgwebo ya sephiri, go Mongwadiši wa di-GMO.
Lefa tšhelete ye e beilwego.
Romela le pego ya ditiragalo tša peleng tše o di phethilego.
Romela le bohlatse bja ditsebišo go setšhaba.
Komitikeletšo e tlo sekaseka data ya senthifiki ye e rometšwego gomme ya dira ditigelo go Lekgotlakhuduthamaga malebana le polokego ya tiragalo ye e šišintšwego ke mokgopedi.
Mongwadiši o tlo amogela ditshwayatshwayo tša setšhaba mo nakong ye e beilwego.
Lekgotlakhuduthamaga le tšea sephetho malebana le kgopelo ka go hlokomedišiša kgopelo, ditigelo tša Lekgotlakhuduthamaga, ditshwayatshwayo tša setšhaba gammogo le gore sephetho seo se tlo ama bjang makala a temo, maphelo, bašomi, kgwebo le tlhabollo ya saense le theknolotši.
Ge e le gore sephetho sa Lekgotlakhuduthamaga ke se ema le mokgopedi, Mongwadiši o na le maatla a go fana ka phemiti.
Mongwadiši o fana ka phemiti ya maleba.
Diphemiti ka moka di na le mabaka ao a beilwego.
Bahlahlobi go tšwa go Kgoro ya Temo ba tlo lekola go tsenywa tirišong ya mabaka a a beetšwego diphemiti tšeo.